Vedeneristysalan ammattitutkintokoulutusta oppisopimuksella

Rakennusteollisuuden koulutuskeskus Rateko järjestää kevään 2014 aikana vedeneristysalan ammattitutkintokoulutuksen oppisopimuskoulutuksena. Ammattitutkintokoulutukseen otetaan enintään 24 vedeneristysalan työntekijää. Työntekijällä tulee olla vähintään viiden vuoden työkokemus vedeneristysalan töistä päästäkseen suorittamaan ammattitutkintoa.

Koulutuksessa on kolme teoriapäivää ja näyttötutkinto, joka annetaan työnantajan osoittamalla työmaalla. Työnantajan kustannukset koulutuksesta muodostuvat koulutusajan palkasta, mahdollisista matkakustannuksista ja näytön järjestämiskuluista sekä ammattikirjan hinnasta. Muut koulutuskustannukset katetaan oppisopimusjärjestelmän kautta.

Pyydän urakoitsijoita ilmoittamaan viikon 6 aikana (7.2.2014 mennessä) Kattoliittoon ne työntekijät, jotka voidaan ottaa hakumenettelyyn mukaan. Hakijoista sopivimmat valitaan tutkintokoulutukseen. Ilmoittakaa työntekijän nimi, yritys, paikkakunta ja työkokemus alalla, sekä muut mahdolliset huomioon otettavat seikat.

Ilmoitukset pirkko.kankaanpaa@kattoliitto.fi

KATTOLIITTO RY

Mikko Ahtola